Мне ўжо неаднаразова даводзілася адзначаць, што магчымасці нават самай масіраванай прапаганды не трэба перабольшваць. Яна толькі здольная ўзмацніць тое, што ўжо ёсць у грамадскай свядомасці. Як тут ні прывесці прыклад сацыёлага Льва Гудкова: калі да рассыпаных на лісце паперы жалезных аскепкаў паднесці знізу магніт, то хаатычна размешчаныя кавалкі тут жа выбудуюцца ў лініі. Але магніт толькі структуруе тое, што мелася ў наяўнасці, і не больш за тое.